คลังเปิดสมัครเลขาธิการกอช.
คลังก็เร่งเปิดรับสมัครเลขาธิการ กองทุนการออมแห่งชาติ (กอช.) เพื่อเปิดรับสมัครชิกให้ทันภายในวันที่ 8 พ.ค. 2555
9 มิ.ย. 2554

คลังก็เร่งเปิดรับสมัครเลขาธิการ กองทุนการออมแห่งชาติ (กอช.) เพื่อเปิดรับสมัครชิกให้ทันภายในวันที่ 8 พ.ค. 2555
นายนริศ ชัยสูตร ผู้อำนวยการสำนักงานเศรษฐกิจการคลัง ในฐานะประธานอนุกรรมการสรรหาและกำหนดค่าตอบแทนเลขาธิการ กอช.  กล่าวว่า ได้เปิดรับสมัครผู้สนใจเป็นเลขาธิการ กอช. ตั้งแต่ วันที่ 8 – 15 มิ.ย.
ผู้สมัครต้องมีคุณสมบัติ สำเร็จการศึกษาไม่ต่ำกว่าระดับปริญญาตรี มีอายุไม่เกิน 60 ปีบริบูรณ์ในวันที่ได้รับการแต่งตั้ง ไม่ เป็นผู้มีส่วนได้เสียในสัญญากับกองทุน  ไม่ เคยถูกไล่ออกจากงาน เพราะทุจริตต่อหน้าที่ และมีความรู้หรือประสบการณ์ที่เกี่ยวข้องกับการออม และ/หรือการลงทุน 
สำหรับ การยื่นใบสมัครและเอกสารหลักฐานประกอบการสมัคร ให้ผู้สมัครยื่นด้วยตนเองหรือมีหนังสือมอบอำนาจให้ผู้อื่นมายื่นแทนได้ที่ส่วนนโยบายระบบการออม สำนักนโยบายการออมและการลงทุน ของ สศค.
ทั้งนี้ กอช. มีผลใช้บังคับตั้งแต่วันที่ 12 พ.ค. 2554 ที่ผ่านมา มีวัตถุประสงค์เพื่อส่งเสริมการออมทรัพย์ของสมาชิกและเพื่อเป็นหลักประกันการจ่ายบำนาญและให้ประโยชน์ตอบแทนแก่สมาชิกเมื่อสิ้นสมาชิกภาพ  ทั้งนี้ กอช. จะเริ่มดำเนินการเปิดรับสมัครสมาชิกในวันที่ 8 พ.ค. 2555